Oficiālais Vēstnesis L 008 , 14/01/2004 Lpp. 0022 - 0026



Komisijas Lēmums (2003. gada 23. decembris), ar ko paredz īpašus nosacījumus, kuri reglamentē zvejniecības produktu ievedumus no Kenijas, un ar ko atceļ Lēmumu 2000/759/EK (izziņots ar dokumenta numuru C(2003) 5027) (Dokuments attiecas uz EEZ) (2004/39/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū [1], un jo īpaši tās 11. pantu, tā kā: (1) Komisijas vārdā Kenijā veica pārbaudi, lai pārbaudītu apstākļus, kādos zvejniecības produktus ražo, glabā un nosūta uz Kopienu. (2) Kenijas tiesību aktu prasības par zvejniecības produktu veselības pārbaudi un uzraudzību var uzskatīt par līdzvērtīgām Direktīvā 91/493/EEK noteiktajām prasībām. (3) Konkrēti Zivsaimniecības departaments (FD) spēj efektīvi kontrolēt spēkā esošo tiesību aktu īstenošanu. (4) FD ir sniedzis oficiālas garantijas par Direktīvas 91/493/EEK pielikuma V nodaļā paredzēto zvejniecības produktu veselības kontroles standartu izpildi un uzraudzību un par tādu higiēnas prasību ievērošanu, kas līdzvērtīgas minētajā direktīvā noteiktajām. (5) Ir lietderīgi saskaņā ar Direktīvu 91/493/EEK sagatavot sīki izstrādātus noteikumus par zvejniecības produktu ievešanu Kopienā no Kenijas. (6) Jāizveido arī apstiprināto uzņēmumu, zivju pārstrādes kuģu un saldētavu saraksts, kā arī to saldētājkuģu saraksts, kas aprīkoti saskaņā ar prasībām Padomes 1992. gada 16. jūnija Direktīvā 92/48/EEK, ar ko nosaka higiēnas prasību minimumu, kuras saskaņā ar Direktīvas 91/493/EEK [2] 3. panta 1. punkta a) apakšpunkta i) daļu uz noteiktiem kuģiem piemēro noķertajiem zvejniecības produktiem. Šie saraksti jāizveido, pamatojoties uz FD paziņojumu Komisijai. (7) Komisijas 2000. gada 1. decembra Lēmumā 2000/759/EK, ar ko atceļ Lēmumu 1999/253/EK par aizsardzības pasākumiem attiecībā uz konkrētiem zvejniecības produktiem, kuru izcelsme ir Kenijā un Tanzānijā vai kurus ieved no šīm valstīm, paredzēts ar noteiktu atzīmi papildināt veselības sertifikātu, ko pievieno zvej-niecības produktiem, kurus ieved no Kenijas [3]. Šis lēmums paredz jaunu veselības sertifikāta paraugu, tādēļ ir lietderīgi atcelt Lēmumu 2000/759/EK. (8) Ir lietderīgi šo lēmumu piemērot no 45. dienas pēc tā publicēšanas, paredzot vajadzīgo pārejas laiku. (9) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Zivsaimniecības departaments (ZD) ir Kenijas kompetentā iestāde, kas pārbauda un apliecina zvejniecības produktu atbilstību Direktīvas 91/493/EEK prasībām. 2. pants Zvejniecības produkti, ko ieved Kopienā no Kenijas, atbilst 3., 4. un 5. pantā noteiktajām prasībām. 3. pants 1. Visiem sūtījumiem pievieno numurētu veselības sertifikāta oriģinālu, kas atbilst I pielikumā norādītajam paraugam un ir uz vienas lapas, pienācīgi aizpildīts, parakstīts un datēts. 2. Šo veselības sertifikātu sagatavo vismaz vienā tās dalībvalsts valsts valodā, kurā veic pārbaudes. 3. Veselības sertifikātā ir FD pārstāvja vārds, amats un paraksts un viņa oficiālais zīmogs krāsā, kas atšķiras no citu atzīmju krāsas. 4. pants Zvejniecības produktus ieved no II pielikumā uzskaitītajiem apstiprinātajiem uzņēmumiem, zivju pārstrādes kuģiem, saldētavām vai reģistrētiem saldētājkuģiem. 5. pants Izņemot neiepakotus saldētus zvejniecības produktus, kas paredzēti konservētas pārtikas ražošanai, uz visiem iepakojumiem neizdzēšamiem burtiem ir norādīts vārds "KENIJA" un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numurs. 6. pants Lēmumu 2000/759/EK atceļ. 7. pants Šo lēmumu piemēro no 2004. gada 28. februāra. 8. pants Šis lēmums ir adresēts dalībvalstīm. Briselē, 2003. gada 23. decembrī Komisijas vārdā — Komisijas loceklis Franz FISCHLER [1] OV L 268, 24.9.1991., 15. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). [2] OV L 187, 7.7.1992., 41. lpp. [3] OV L 304, 5.12.2000., 18. lpp. -------------------------------------------------- I PIELIKUMS +++++ TIFF +++++ +++++ TIFF +++++ -------------------------------------------------- II PIELIKUMS UZŅĒMUMU UN KUĢU SARAKSTS PR : pārstrādes rūpnīca. SK : saldētājkuģis. Apstiprinājuma Nr. | Nosaukums | Pilsēta Reģions | Apstiprinājuma termiņš | Kategorija | 02/LA/KEN | W.E. Tilley (Muthaiga) Ltd | PO Box 11880 – Nairobi | | PR | O3/LC/KEN | East African Sea Foods Ltda | PO Box 2354 – Kisumu | | PR | O4/LC/KEN | Afro Meat Ltd | PO Box 1163 – Kisumu | | PR | 09/LE/KEN | Prinsal Enterprises Ltd | PO Box 590 – Migori | | PR | 10/LB/KEN | Transafrica Fisheries Ltd | PO Box 80492 – Mombasa | | PR | 08/LC/KEN | Peche Foods | PO Box 1064 – Kisumu | | PR | 05/LD/KEN | Capital Fish (K) Ltd | PO Box 607 – Homa Bay | | PR | 16/LC/KEN | Fish Processors (Two Thousand) Ltd | PO Box 9083 – Kisumu | | PR | 18//LA/KEN | Samlaki (2000) Ltd | PO Box 31567 – Nairobi | | PR | 19/LB/KEN | Sea Harvest (K) Ltd | PO Box 2175 – Mombasa | | PR | 12/WB/KEN | MV. Alpha Manyara (East African Sea Food Ltd) | PO Box 40268 – Mombasa | | SK | 13/WB/KEN | MV. Alpha Serengeti (East African Sea Food Ltd) | PO Box 40268 – Mombasa | | SK | 14/WB/KEN | MV. Alpha Amboseli (East African Sea Food Ltd) | PO Box 40268 – Mombasa | | SK | 15/WB/KEN | MV. Venture II (Basta and Sons Ltd) | PO Box 80782 – Mombasa | | SK | --------------------------------------------------